ఆటల్లో సైతం వారికొక స్థానం | Prajasakti
ఆటల్లో సైతం వారికొక స్థానం
Apr 14,2021 20:08
స్వలింగసంపర్కుడైన సదమ్‌ ఎంతో వివక్షకు గురయ్యాడు. సమాజంలో ఎదగాలనే పట్టుదల ఉన్న తనలాంటి వారు మెరుగైన స్థితి కోసం (చదువు, ఉపాధి) పెద్ద నగరాలకు తరలిపోవడం చూశాడు. అయితే ఎంతకాలం... ఇంటి నుంచి బయటే ఉండిపోవడం... ఇవే సదమ్‌లో నిత్యం మెదులుతుండేవి. వివక్ష నుంచి దూరమయ్యేందుకు సదమ్‌ కూడా ముంబయికి చేరుకున్నాడు. అక్కడ కూడా ఎన్నో చేదు అనుభవాలు ఎదురయ్యాయి. ప్రాణం మీదికి వచ్చిన సందర్భాలూ ఉన్నాయి. దీంతో తిరిగి తన సొంత ఇంటికి వచ్చేశాడు. విపరీత మానసిక ఒత్తిడితో జీవితాన్ని ముగించేసుకుందా మనుకున్న సమయంలో వైద్యులు ఇచ్చిన కౌన్సిలింగ్‌ అతనిలో గొప్ప మార్పు తీసుకొచ్చింది. అప్పుడే సరైన సూచనలు, మార్గదర్శకాలు లేకుండా జీవితాలను బలిచేసుకుంటున్న తనలాంటి ఎంతోమంది కోసం ఏదైనా చేయాలనుకున్నాడు. మానసికంగా వారిని శక్తివంతంగా తయారుచేసేందుకు వాట్సాప్‌ గ్రూపును ప్రారంభించాడు. రాష్ట్రవ్యాప్తంగా 'ఎల్‌జిబిటిక్యూ' కమ్యూనిటి సభ్యులందరికీ దానిని చేరవేశాడు. ఆసక్తి ఉన్న వారు తమను తాము నిరూపించుకునేందుకు క్రీడల్లో శిక్షణ ఇస్తామని ప్రకటించాడు. ఇప్పుడు రాష్ట్రంలో యువత ప్రధానంగా ఆ సంస్థ పనిచేస్తోంది. వారిలో ఎంతో ఆత్మవిశ్వాసాన్ని నింపుతోంది.
వారికి సమాజంలో గౌరవస్థానం ఉండదు. నిత్యం అవమానాలే. గేలి చేసేవారే ఎక్కువ. ఇన్ని విపరీతాల మధ్యే తమకంటూ ఒక సుస్థిరస్థానం సంపాదించుకున్నారు ఎంతోమంది ట్రాన్స్‌జెండర్లు. వారికి నచ్చిన రంగంలో అత్యున్నత శిఖరాలను అధిరోహించారు. విద్య, మోడలింగ్‌, రాజకీయాలు, డాక్టర్లు, లాయర్లు, బ్యూటీషియన్లు... ఇలా రకరకాల కేటగిరీలో ఎంతోమంది ప్రతిభతో ముందుకెళ్లడం మనకు తెలుసు. మరి క్రీడారంగంలో రాణిస్తున్న వారినెవరినైనా చూశామా? మణిపూర్‌లో 'యా ఆల్‌' అనే స్వచ్ఛంద సంస్థ ఆ దిశగా ప్రయత్నిస్తోంది. ఫుట్‌బాల్‌, బాస్కెట్‌బాల్‌, బ్యాడ్మింటన్‌ వంటి క్రీడల పట్ల ఆసక్తి ఉన్న ట్రాన్స్‌జెండర్లకు శిక్షణ ఇవ్వడమే కాక, పోటీల్లో పాల్గొనే వీలు కల్పిస్తూ వారిలో ఆత్మవిశ్వాసాన్ని మెండుగా నింపుతోంది ఆ సంస్థ.
'ఏదైనా పండుగలప్పుడు చాలామంది రకరకాల కార్యక్రమాలు నిర్వహిస్తుంటారు. స్త్రీ, పురుషులు ఆటపాటలతో ఉత్సాహంగా గడుపుతారు. మరి ట్రాన్స్‌జెండర్ల సంగతి? ఈ కార్యక్రమాల్లో వారి భాగస్వామ్యం ఉండదు. మరి వారి కల నెరవేరేదెప్పుడు? మా సంస్థ ద్వారా వారి కలలు నెరవేర్చాలనుకున్నాను' అంటారు 'యా ఆల్‌' వ్యవస్థాపకుడు సదమ్‌ హంజబామ్‌.
2018లో వచ్చిన తన ఆలోచనను రెండేళ్లలోనే ఆచరణలో పెట్టాడు సదమ్‌. రాష్ట్రంలోని మారుమూల ప్రాంతాల నుంచి కూడా అందులో సభ్యులుగా చేరారు. అలా శిక్షణ పొందిన బృందంతో ఓ ప్రత్యేక క్రీడా కార్యక్రమాన్ని రూపొందించాడు. ఇప్పుడు వారంతా పలు ఉత్సవాల్లో, వేడుకల్లో జరిగే క్రీడాపోటీల్లో పాల్గొంటూ తమ సత్తా చాటుతున్నారు. ఈ వేడుకలు సమాజంలో నెలకొన్న వివక్షను రూపుమాపడంలో ఎంతో కృషిచేస్తున్నాయి.
'ఎల్‌జిబిటిక్యూ కమ్యునిటీకి చెందిన వారిని క్రీడల్లో పాల్గొనేందుకు ఏ ఆర్గనైజేషన్‌ అంగీకరించదు. అందుకే నేనే ఓ ఆర్గనైజేషన్‌ స్థాపించాను' అంటారు సదమ్‌. గతేడాది ఫుట్‌బాల్‌ టీమ్‌లో ఓ 15 మంది ట్రాన్స్‌మెన్‌లను పరిచయం చేశారు సదమ్‌. అది బాగా విజయవంతమైంది. ఈ ఏడాది మార్చి వరకు వరుసగా నాలుగు క్రీడా కార్యక్రమంలో వారంతా పాల్గొన్నారు.
aatallo saitam vaarikoka sthaanam | Prajasakti
aatallo saitam vaarikoka sthaanam
Apr 14,2021 20:08
swalingasamparkudaina sadame entho vivakshaku gurayyadu. samaajamlo edagaalane pattudala unna tanalanti vaaru merugaina sthiti kosam (chaduvu, upaadhi) pedda nagaraalaku taralipovadam chushadu. ayithe entakaalam... inti nunchi bayate undipovadam... ive sadamelo nityam medulutundevi. vivaksha nunchi dooramayyenduku sadame kuudaa mumbayiki cherukunnadu. akkada kuudaa enno chedu anubhavaalu edurayyaayi. praanam meediki vachina sandarbhaaluu unnaayi. deentho tirigi tana sonta intiki vachesadu. vipareeta maanasika ottidito jeevitaanni muginchesukundaa manukunna samayamlo vaidyulu ichina counsilingi athanilo goppa maarpu teesukochindi. appude saraina suuchanalu, maargadarsakaalu lekunda jeevitaalanu balichesukuntunna tanalanti entomandi kosam edaina cheyalanukunnadu. maanasikamgaa vaarini saktivantamgaa tayaaruchesenduku watsop groopunu praarambhinchaadu. raashtravyaaptamgaa 'elejibiticu' kamyuniti sabhyulandarikii daanini cheravesadu. aasakti unna vaaru tamanu taamu niroopinchukunenduku creedallo sikshana istamani prakatinchaadu. ippudu rashtramlo yuvata pradhaanamgaa aa samstha panichestondi. vaarilo entho aatmaviswaasaanni nimputondi.
vaariki samaajamlo gouravasthaanam undadu. nityam avamaanaale. geli chesevare ekkuva. inni vipareetaala madhye tamakantu oka susthirasthaanam sampaadinchukunnaaru entomandi transeazenderlu. vaariki nachina rangamlo atyunnata sikharaalanu adhirohinchaaru. vidya, modalingu, rajakeeyaalu, daaktarlu, laayarlu, beautiishiyanlu... ilaa rakarakaala ketagireelo entomandi pratibhatho mundukelladam manaku telusu. mari kreedaarangamlo raanistunna vaarinevarinainaa chushama? manipoorle 'yaa alla' ane swachchanda samstha aa disagaa prayatnistondi. futmable, bascheteballi, badmintanki vanti kreedala patla aasakti unna transeazendarlaku sikshana ivvadame kaaka, potillo palgone veelu kalpistuu vaarilo aatmaviswaasaanni mendugaa nimputondi aa samstha.
'edaina pandugalappudu chaalaamandi rakarakaala kaaryakramaalu nirvahistuntaaru. stree, purushulu aatapaatalato utsaahamgaa gaduputaru. mari transeazenderla sangati? ee kaaryakramaallo vaari bhagaswamyam undadu. mari vaari kala neraveredeppudu? maa samstha dwara vaari kalalu neraverchaalanukunnaana' antaaru 'yaa alla' vyavasthaapakudu sadame hanjabame.
2018loo vachina tana aalochananu rendellalone aacharanalo pettaadu sadame. rashtramloni maarumuula praantaala nunchi kuudaa andulo sabhyulugaa cheraaru. alaa sikshana pondina brundamtho oo pratyeka creeda kaaryakramaanni roopondinchaadu. ippudu vaarantaa palu utsavaallo, vedukallo jarige creedopotyllo palgontu tama satta chaatutunnaaru. ee vedukalu samaajamlo nelakonna vivakshanu roopumaapadamlo entho krushichestunnaayi.
'elejibiticu kamyuniteeki chendina vaarini creedallo palgonenduku e aarganijeshanki angeekarinchadu. anduke nene oo aarganijeshanki sthaapinchaanu' antaaru sadame. gatedadi futmable teamelo oo 15 mandi transemennilanu parichayam chesaru sadame. adhi baga vijayavantamaindi. ee edaadi marchi varaku varusagaa naalugu creeda kaaryakramamlo vaarantaa paalgonnaaru.